Document ID: /roh_data/filtered/Billingualer_Corpus_interleaved-de-rm.jsonl.gz/422

This is a text translated from German to Rumantsch Grischun.
Psychiatrische Kliniken und Heime sollen selbständig werden

Die kantonalen psychiatrischen Kliniken und Heimzentren sollen aus der kantonalen Verwaltung ausgegliedert und rechtlich selbstständig werden. Die Regierung unterbreitet dem Grossen Rat eine entsprechende Botschaft, die auch den Erlass eines Gesetzes über die Organisation der Kantonalen Psychiatrischen Dienste in Graubünden umfasst.

Die Rahmenbedingungen im Gesundheitswesen haben sich grundlegend verändert. Um den neuen Ansprüchen zu genügen, müssen die Kliniken und Heime in der Lage sein, ihre Strukturen und Leistungen rasch den veränderten Bedürfnissen anzupassen. Die kantonalen psychiatrischen Kliniken, Wohnheime und Arbeitsstätten für behinderte Menschen sind heute Dienststellen der kantonalen Verwaltung. Mit dieser Organisations- und Rechtsform können die Probleme, die sich heute auf Grund der geänderten Rahmenbedingungen im Gesundheitswesen stellen, nicht mehr optimal gelöst werden. Die Regierung unterbreitet dem Parlament deshalb Botschaft und Entwurf zum Erlass eines Gesetzes über die Organisation der genannten Dienste im Kanton Graubünden. Die Vorlage sieht vor, die kantonalen psychiatrischen Kliniken, Wohnheime und Arbeitsstätten für behinderte Menschen rechtlich zu verselbstständigen. Für die Firma "Psychiatrische Dienste Graubünden" mit Sitz in Chur schlägt die Regierung die Rechtsform der selbstständigen Anstalt des kantonalen öffentlichen Rechts vor. Auf Grund der vorgesehenen Neuerungen muss zudem die Vollziehungsverordnung zum Gesetz über die Förderung der Krankenpflege teilweise geändert werden.

Der Kanton unterhält heute in der Psychiatrie sowie im Wohn- und Arbeitsstätten-Bereich folgende Betriebe:

- Psychiatrische Klinik Beverin mit 117 Betten und ambulanten Diensten in Cazis/Thusis, Ilanz, Samedan, Scuol und Roveredo,

- Psychiatrische Klinik Waldhaus mit 120 Betten und ambulanten Diensten in Chur und Davos,

- Gutsbetrieb Waldhaus,

- Heimzentrum Rothenbrunnen für psychisch Behinderte mit acht internen Wohngruppen (60 Plätze), einer externen Wohngruppe in Paspels (Sunnaschtuba, sieben Plätze), einer Tagesstätte im Misox (El Butt, sechs Tagesplätze) und der Arbeitsstätte Rothenbrunnen mit 56 geschützten Arbeitsplätzen,

- Heimzentrum Montalin für psychisch Behinderte in Chur mit zwei internen Wohngruppen (21 Plätze), drei externen Wohngruppen in Chur (Casanna mit fünf Plätzen, Arcobaleno mit fünf Plätzen und WG 2000 mit sieben Plätzen) und der Arbeitsstätte Montalin mit 30 geschützten Arbeitsplätzen, und

- Heimzentrum Arche Nova für geistig Behinderte mit 24 Plätzen (drei dezentrale Wohngruppen in Untervaz, Igis und Schiers sowie eine zentrale Beschäftigungsstätte mit Wohngruppe in Landquart).

Sanktionen gegenüber Academia Engadina

Obwohl drei Schülerinnen und ein Schüler die Aufnahmeprüfung ins Untergymnasium der Academia Engiadina in Samedan nicht bestanden hatten, wurden sie von der Schulleitung zum Unterricht zugelassen. Dieses Verhalten widerspricht in klarer Weise der kantonalen Aufnahmeprüfungs-Verordnung. Trotz mehrmaliger Intervention des Erziehungsdepartements hielt die Academia Engiadina bisher an den vier strittigen Aufnahmen fest. Ein solches Verhalten kann die Regierung nicht länger hinnehmen. Es werden daher folgende Sanktionen ergriffen:

1. Der Academia Engiadina werden die kantonalen Beiträge zu Gunsten der zu subventionierenden Schülerinnen und Schüler der Gymnasialklasse 1G für das Schuljahr 2000/2001 um einen Viertel gekürzt.

2. Für die von der Academia Engiadina aufgenommenen vier Schülerinnen und Schüler werden keine kantonalen Beiträge ausgerichtet.

3. Die Aussprechung weiterer Sanktionen zu einem späteren Zeitpunkt wird ausdrücklich vorbehalten.

4. Von der Aussprechung weiterer Sanktionen wird abgesehen, wenn nachstehende Voraussetzungen erfüllt werden:

a) Die vier Schülerinnen und Schüler dürfen nach Beendigung der Herbstferien, d. h. ab 23. Oktober 2000, die erste Untergymnasialklasse der Academia Engiadina nicht mehr besuchen.

b) Die von der Academia Engiadina in Aussicht gestellte private Sekundarschule ist als eigenständige Abteilung und von der ersten Untergymnasialklasse getrennter unabhängiger Schultyp im Sinne von Art. 4 Abs. 4 Ziff. 1 des Schulgesetzes zu führen.

c) Die Academia Engiadina hat dem Erziehungs-, Kultur- und Umweltschutzdepartement die Stundenpläne der privat geführten Sekundarschule und diejenigen der ersten Untergymnasialklasse sowie die Namen derjenigen Lehrkräfte, welche in der privaten Sekundarschulklasse Unterricht erteilen, unter Beilage der entsprechenden Fähigkeitsausweise bis Mitte November 2000 bekannt zu geben.

5. Der örtlich zuständige Schulinspektor wird beauftragt, dem Erziehungs-, Kultur- und Umweltschutzdepartement über die von der Academia Engiadina geführte private Sekundarschule periodisch Bericht zu erstatten. Die näheren Modalitäten hierzu bestimmt das Erziehungs-, Kultur- und Umweltschutzdepartement.

Bündner Zivilschutz-Kräfte fürs Wallis

Dem von Unwettern schwer betroffenen Kanton Wallis werden, sofern er dies wünscht, Zivilschutz-Kräfte aus Graubünden zur Verfügung gestellt, um Instandstellungs- und Aufräumarbeiten durchzufuühren.

Studium Sozialarbeit und Sozialpädagogik neu in St. Gallen

Die Regierung stimmt der Aufnahme der Studiengänge Sozialarbeit und Sozialpädagogik (bisher Rorschach) als Studienbereich Soziale Arbeit in das Angebot der Fachhochschule St. Gallen zu. Damit wird die Vereinbarung über die Ostschweizerischen Höheren Fachschulen für Sozialarbeit und Sozialpädagogik aus dem Jahr 1995 gegenstandslos und der Kanton Graubünden zieht sich aus der Trägerschaft zurück. Für Studierende aus Graubünden wird der Kanton inskünftig Beiträge gemäss den Bestimmungen über die interkantonale Fachhochschul-Vereinbarung ohne Restkostenbeteiligung leisten.

Vernehmlassungen an den Bund

Die Regierung kann sich grundsätzlich mit dem Sachplan Militär (SPM) des Bundes einverstanden erklären. Konkret ist Graubünden in folgenden Bereichen davon betroffen: Militärflugplätze Samedan und San Vittore sowie Übersetzstellen (Brücken-Einbaustellen) in Bonaduz, Domat/Ems, Grono, Grüsch, Igis, Klosters-Serneus und Malans. Der SPM als Führungs-, Planungs- und Informationsinstrument des Bundes dient dazu, jene militärischen Vorhaben auf einander abzustimmen, die sich erheblich auf Raum und Umwelt auswirken.

Auch mit der Revision der Verordnung über das Schweizerische Institut für Berufsbildung (SIBP) ist die Regierung einverstanden. Sie hofft, dass künftig eine stärkere Dezentralisierung der Ausbildung erreicht wird. Das SIBP betreibt die Aus- und Weiterbildung der haupt- und nebenamtlichen Lehrkräfte an Berufsschulen.

Aus den Gemeinden

Die Teilrevision der Ortsplanung von Sta. Maria V.M., die Totalrevision des Steuergesetzes von Sils i.E./Segl und die Teilrevision des Kurtaxen- und Tourismusförderungs-Gesetzes von Vaz/Obervaz werden genehmigt, mit Ausnahmen und Hinweisen auch die Totalrevision des Steuergesetzes von Castasegna.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 19.10.2000

Clinicas e chasas psichiatricas duain daventar independentas

Las clinicas psichiatricas ed ils centers d'abitar psichiatrics dal chantun duain vegnir distatgads da l'administraziun chantunala e daventar giuridicamain independents. La regenza suttametta al cussegl grond ina missiva correspundenta che cumpiglia er il decret d'ina lescha davart l'organisaziun dals servetschs psichiatrics chantunals en il Grischun.

Las cundiziuns da basa sin il sectur da la sanadad èn sa midadas fundamentalmain. Per pudair satisfar als novs basegns ston las clinicas e las chasas esser ablas d'adattar spert lur structuras e prestaziuns als basegns ch'èn sa midads. Las clinicas psichiatricas dal chantun, las chasas d'abitar e las ufficinas da lavur per umans impedids èn oz posts da servetsch da l'administraziun chantunala. Cun questa furma organisatoria e giuridica na pon ins betg pli schliar a moda optimala ils problems che sa preschentan oz pervia da las cundiziuns da basa differentas. La regenza suttametta perquai al parlament ina missiva ed il sboz per decretar ina lescha davart l'organisaziun dals servetschs numnads en il chantun Grischun. Il project prevesa da render giuridicamain independentas las clinicas psichiatricas chantunalas sco er las chasas d'abitar e las ufficinas da lavur per umans impedids. Per la firma "servetschs psichiatrics dal Grischun" cun domicil a Cuira propona la regenza la furma giuridica da l'instituziun autonoma dal dretg public chantunal. A basa da las novaziuns previsas sto plinavant vegnir midada parzialmain l'ordinaziun executiva tar la lescha davart promover la tgira da malsauns.

- Clinica psichiatrica Beverin cun 117 letgs e servetschs ambulants a Cazas/Tusaun, Glion, Samedan, Scuol e Roveredo,

- Clinica psichiatrica Waldhaus cun 120 letgs e servetschs ambulants a Cuira e Tavau,

- Manaschi puril dal Waldhaus,

- Center d'abitar Giuvaulta per persunas cun impediments psichics, cun otg gruppas d'abitar internas (60 plazzas), ina gruppa d'abitar externa a Pasqual (Sunnaschtuba, set plazzas), in center dal di en la Mesolcina (El Butt, sis plazzas dal di) e l'ufficina da lavur Giuvaulta cun 56 plazzas,

- Center d'abitar Montalin per persunas cun impediments psichics a Cuira cun duas gruppas d'abitar internas (21 plazzas), trais gruppas d'abitar externas a Cuira (Casanna cun tschintg plazzas, Arcobaleno cun tschintg plazzas e WG 2000 cun set plazzas) e l'ufficina da lavur Montalin cun 30 plazzas da lavur protegidas, ed il

- Center d'abitar Arche Nova per persunas cun impediments psichics cun 24 plazzas (trais gruppas d'abitar decentralas ad Untervaz, Igis e Schiers sco er in'ufficina d'occupaziun centrala cun gruppa d'abitar a Landquart).

Sancziuns visavi l'Academia Engiadina

Malgrà che trais scolaras ed in scolar n'han betg gì success a l'examen d'admissiun per il progimnasi da l'Academia Engiadina a Samedan, ils ha la direcziun da la scola tuttina admess a l'instrucziun. Quest cumportament s'oppona cleramain a l'ordinaziun chantunala davart ils examens d'admissiun. Malgrà pliras intervenziuns dal departament d'educaziun ha l'Academia Engiadina fin uss insistì sin las quatter admissiuns dispitaivlas. La regenza na po betg pli acceptar in tal agir. Perquai vegnan prendidas las sequentas sancziuns:

1. Las contribuziuns chantunalas per l'onn da scola 2000/2001 per l'Academia Engiadina en favur da las scolaras e dals scolars da la classa gimnasiala 1G ch'èn da subvenziunar vegnan reducidas per in quart.

2. I na vegnan pajadas naginas contribuziuns chantunalas per ils quatter scolars e scolaras recepids da l'Academia Engiadina.

3. La decretaziun d'ulteriuras sancziuns en il futur resta resalvada expressivamain.

4. Ins desista dad ulteriuras sancziuns, sche las sequentas premissas vegnan ademplidas:

a) Ils quatter scolars e scolaras na pon betg pli frequentar l'emprima classa dal progimnasi suenter la terminaziun da las vacanzas d'atun, quai vul dir a partir dals 23 d'october 2000.

b) La scola secundara privata che l'Academia Engiadina ha mess en vista è da manar sco partiziun autonoma e sco tip da scola independent e separà da l'emprima classa dal progimnasi en il sen da l'art. 4 al. 4 cif. 1 da la lescha da scola.

c) L'Academia Engiadina ha da communitgar al departament d'educaziun, cultura e protecziun da l'ambient ils uraris da la scola secundara che vegn manada privat sco er quels da l'emprima classa dal progimnasi sco er ils nums da quels magisters ch'instrueschan a la scola secundara privata, agiuntand ils certificats da qualificaziun respectivs fin la mesadad da november 2000.

5. L'inspectur da scola responsabel per il lieu vegn incumbensà da rapportar periodicamain al departament d'educaziun, cultura e protecziun da l'ambient davart la scola secundara privata che vegn manada da l'Academia Engiadina. Las modalitads pli detagliadas vegnan fixadas dal departament d'educaziun, cultura e protecziun da l'ambient.

Forzas da la protecziun civila dal Grischun per il Vallais

Al chantun Vallais ch'è pertutgà fermamain da las malauras vegnan messas a disposiziun forzas da la protecziun civila dal Grischun per far lavurs da reparatura e da rumida, sch'el giavischa quai.

Studi da lavur sociala e pedagogia sociala da nov a Son Gagl

La regenza approva la recepziun dals studis da lavur sociala e pedagogia sociala (fin uss a Rorschach) sco sectur da studis da lavur sociala en la purschida da la scol'auta professiunala a Son Gagl. Uschia daventa obsolet la cunvegna da 1995 davart las scolas professiunalas superiuras per lavur sociala e pedagogia sociala da la Svizra orientala, ed il chantun Grischun sa retira dals purtaders. Per students dal Grischun vegn il chantun en il futur a pajar contribuziuns tenor las disposiziuns davart la cunvegna interchantunala da scolas autas professiunalas senza participaziuns als custs restants.

Consultaziuns a la confederaziun

La regenza po da princip sa declerar d'accord cun il plan sectoral militar da la confederaziun. Il Grischun è pertutgà concretamain en il sequents puncts: Plazzas aviaticas militaras a Samedan e San Vittore sco er puncts da traversada (lieus da construir punts) a Panaduz, Domat, Grono, Grüsch, Igis, Klosters-Serneus e Malans. Il plan sectoral militar sco instrument da direcziun, planisaziun e d'infurmaziun da la confederaziun serva a coordinar quels projects militars che han in effect considerabel sin il territori e l'ambient.

Er cun la revisiun da l'ordinaziun davart l'insitut svizzer per la furmaziun professiunala va la regenza d'accord. Ella spera ch'ins possia cuntanscher en il futur ina decentralisaziun pli ferma da la furmaziun. L'institut svizzer per la furmaziun professiunala tgira la furmaziun e la furmaziun supplementara da las persunas d'instrucziun en uffizi cumplain ed en uffizi accessori a las scolas professiunalas.

Da las vischnancas

La revisiun parziala da la planisaziun locala da Sta. Maria V.M., la revisiun totala da la lescha da taglia da Segl i.E. e la revisiun parziala da la lescha davart las taxas da cura e la promoziun dal turissem da Vaz vegnan approvadas, cun excepziuns e remartgas vegn er approvada la revisiun totala da la lescha da taglia da Castasegna.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 19.10.2000